

เอกสารใช้ภายในบริษัทฯ ห้ามเผยแพร่
การวางแผนและจัดทำรายงานเกี่ยวกับการศึกษาทางสมุทรศาสตร์

โดย  นางจุฑามาศ เจียรกุล นักวิชาการสิ่งแวดล้อมและสุขภาพอาวุโส / ฝ่ายสิ่งแวดล้อม


	การจัดทำรายงานเกี่ยวกับการศึกษาทางสมุทรศาสตร์นั้น สามารถแบ่งการศึกษาออกเป็น 2 ส่วนหลัก คือ 
	(1) 	การศึกษาด้านอุทกพลศาสตร์ ได้แก่ ระดับน้ำ กระแสน้ำ และคลื่น รวมถึงข้อมูลอื่น ๆ ที่มีความสัมพันธ์กัน ได้แก่ ข้อมูลลม ซึ่งข้อมูลดังกล่าวจะถูกนำไปใช้ในการประเมินผลกระทบทั้งกรณีมีและไม่มีโครงการด้วยแบบจำลองทางคณิตศาสตร์ รวมไปถึงการประเมินผลกระทบสิ่งแวดล้อมอันเนื่องมาจากการฟุ้งกระจายของตะกอนจากกิจกรรมของโครงการ 
	(2) 	การศึกษาด้านการเปลี่ยนแปลงชายฝั่ง ตั้งแต่อดีตจนถึงปัจจุบันโดยการวิเคราะห์ด้วยวิธีการทางสารสนเทศภูมิศาสตร์ (การซ้อนทับภาพถ่ายดาวเทียมหรือภาพถ่ายทางอากาศในช่วงเวลาที่ต่างกัน) จากนั้นจึงนำข้อมูลข้างต้นมาคาดการณ์ผลกระทบทั้งกรณีมีและไม่มีโครงการที่จะเกิดขึ้นในอนาคตด้วยแบบจำลองทางคณิตศาสตร์ 

	ซึ่งในการวางแผนและจัดทำรายงานเกี่ยวกับการศึกษาทางสมุทรศาสตร์นั้น จำเป็นต้องรวบรวมข้อมูลปฐมภูมิและทุติยภูมิด้านสมุทรศาสตร์และสัณฐานชายฝั่งในพื้นที่ รวมถึงข้อมูลรายละเอียดโครงการเพื่อนำมาใช้ในการศึกษา ทั้งนี้ ในรายละเอียดของข้อมูลดังกล่าวจะต้องมีการประสานงานกับทางผู้เชี่ยวชาญเพื่อให้ได้ข้อมูลที่ถูกต้อง และตรงตามวัตถุประสงค์ของผู้เชี่ยวชาญที่จะต้องนำไปใช้งานต่อไป นอกจากนี้ ก่อนการสำรวจภาคสนามจะต้องทำการตรวจสอบและศึกษาข้อกำหนดกฎหมายต่าง ๆ ในพื้นที่ก่อนที่จะดำเนินการ เช่น ข้อกำหนดผังเมือง และการตรวจสอบว่าพื้นที่สำรวจตั้งอยู่ในเขตพื้นที่และมาตรการคุ้มครองสิ่งแวดล้อม หรือพื้นที่ที่มีการกำหนดมาตรการคุ้มครองทรัพยากรทางทะเลและชายฝั่งหรือไม่ เป็นต้น เนื่องจากข้อกำหนดของแต่ละพื้นที่อาจส่งผลกระทบต่อกิจกรรมการสำรวจของโครงการได้



	สำหรับตัวอย่างรายการข้อมูลที่ต้องใช้ในการศึกษาและประเมินผลกระทบของโครงการท่าเรือสำราญและกีฬาอ่าวมะขาม จังหวัดภูเก็ต สามารถสรุปได้ดังนี้

1.	รายละเอียดโครงการท่าเรือสำราญและกีฬาอ่าวมะขาม จังหวัดภูเก็ต
	โครงการตั้งอยู่บริเวณชายฝั่งทะเลทางด้านทิศตะวันออกของจังหวัดภูเก็ต ที่บริเวณอ่าวมะขาม (หรืออ่าวขาม) ตำบลวิชิต อำเภอเมืองภูเก็ต จังหวัดภูเก็ต โดยสภาพปัจจุบันบริเวณที่ตั้งโครงการมีระดับความลึกท้องทะเลไม่เพียงพอสำหรับการนำเรือเข้ามาจอด ดังนั้น โครงการจึงต้องขุดลอกพื้นที่จอดเรือและร่องน้ำเพื่อนำเรือเข้าสู่พื้นที่โครงการ โดยท่าเรือของโครงการได้ออกแบบให้เป็นระบบทุ่นลอย (Pontoon System) และเขื่อนกันคลื่นที่ใช้เป็นเขื่อนกันคลื่นแบบลอย (Floating Breakwater) 

	สำหรับโครงการนี้ตั้งอยู่ในเขตพื้นที่และมาตรการคุ้มครองสิ่งแวดล้อมจังหวัดภูเก็ต ซึ่งมีข้อกำหนด “เก็บ ทำลาย หรือกระทำด้วยประการใด ๆ ที่อาจเป็นอันตรายหรือมีผลกระทบต่อปะการัง ซากปะการัง หินปะการัง กัลปังหา หรือหญ้าทะเล เว้นแต่ (ก) เป็นการศึกษาวิจัยทางวิชาการซึ่งได้รับอนุญาตตามกฎหมายที่เกี่ยวข้อง (ข) กิจการสาธารณูปโภคของรัฐที่ได้รับอนุญาตตามกฎหมายที่เกี่ยวข้อง... ” ดังนั้น จึงได้ทำหนังสือขออนุญาตเข้าพื้นที่เพื่อดำเนินการสำรวจและเก็บตัวอย่างคุณภาพสิ่งแวดล้อมในบริเวณพื้นที่โครงการต่อ
กรมทรัพยากรทางทะเลและชายฝั่ง 

2.	รายการข้อมูลที่ต้องใช้ในการศึกษาและประเมินผลกระทบ

2.1	ข้อมูลรายละเอียดโครงการ
	ลำดับ
	ข้อมูลโครงการ
	หมายเหตุ

	1
	แบบแปลน
-	โครงสร้างและฐานรากของท่าเทียบเรือของโครงการ
-	รายละเอียดพื้นที่ขุดลอก (ขอบเขต และระดับการขุดลอกแต่ละบริเวณ)
	ไฟล์ CAD และ PDF
(ขึ้นอยู่กับความต้องการ
ของผู้เชี่ยวชาญ)

	2
	รายละเอียดเขื่อนกันคลื่นที่ใช้ (ถ้ามี)
-	ลักษณะเขื่อนกันคลื่น พร้อมแบบประกอบ
	-

	3
	ข้อมูลเสาเข็มที่ใช้ในทะเล
-	ขนาดเส้นผ่านศูนย์กลาง (เมตร)
-	ความหนา (มิลลิเมตร)
-	ความลึกในการตอกเสาเข็ม (เมตร)
-	อัตราการตอก (ต้น/วัน)
-	จำนวนชั่วโมงทำงาน (ชั่วโมง/วัน)
	สำหรับประเมินผลกระทบจากการฟุ้งกระจายของตะกอน

	4
	ข้อมูลการขุดลอก
-	ปริมาณตะกอนขุดลอก (ลูกบาศก์เมตร)
-	ระยะเวลาขุดลอก (วัน)
-	วิธีการขุดลอก
	

	5
	ข้อมูลการทิ้งตะกอน
-	ปริมาณตะกอนที่ทิ้ง (ลูกบาศก์เมตร/วัน)
-	ระยะเวลาทิ้งตะกอน (นาที)
	

	6
	ข้อมูลการเดินเรือเข้า-ออกโครงการ (เป็น comment เพิ่มเติมจากกรมเจ้าท่า)
-	ขนาดเรือ
-	ความเร็วเรือ (เฉลี่ย/สูงสุด)
-	เส้นทางการเดินเรือเข้า-ออก พร้อมพิกัดทุก ๆ ระยะ 10 เมตร
	

	7
	ข้อมูลความเสี่ยงเกี่ยวกับการรั่วไหลของน้ำมัน
-	ชนิดและคุณสมบัติของน้ำมันที่ใช้
	*	ชนิดน้ำมัน
	*	ความหนาแน่น (kg/m3)
	*	ความหนืด (centistoke) ที่อุณหภูมิอ้างอิง (oC)
-	คาดการณ์ปริมาณน้ำมันที่อาจรั่วไหลลงสู่ทะเล
	สำหรับประเมินผลกระทบจากการรั่วไหลของน้ำมัน



2.2	ข้อมูลสภาพปัจจุบัน (ปฐมภูมิ)
	ลำดับ
	ข้อมูลที่สำรวจ
	หมายเหตุ

	1
	การสำรวจสภาพภูมิประเทศ
	-	ข้อมูลประกอบการออกแบบท่าเรือของโครงการ

	
	- วิธีการสำรวจ
	

	
	- แผนที่การสำรวจพื้นท้องทะเล (bathymetric survey map)
  **เป็นแผนที่แสดงระดับความลึกของท้องทะเล**
	

	2
	การเจาะสำรวจดิน (Boring Test)
	-	ข้อมูลประกอบในบทที่ 2
	รายละเอียดโครงการ

	3
	ระดับน้ำในบริเวณพื้นที่ศึกษา
	-	1 สถานี 15 วันต่อเนื่อง

	4
	กระแสน้ำในบริเวณพื้นที่ศึกษา
(แจ้งผู้ตรวจวัดให้แสดงผลเป็นแบบเวกเตอร์ที่ระดับความลึกน้ำต่าง ๆ และเปรียบเทียบกับการเปลี่ยนแปลงระดับน้ำ)
[image: ]
ภาพตัวอย่าง
	

	5
	คลื่นในบริเวณพื้นที่ศึกษา
	

	6
	ตะกอนบริเวณที่ตั้งโครงการ
ประเมินการฟุ้งกระจายของตะกอน และการเปลี่ยนแปลงชายฝั่ง
-	Grain Size Distribution
ประเมินการฟุ้งกระจายของตะกอน
-	Density
-	Settling Velocity
	ประเมินการฟุ้งกระจายของตะกอน
-	เก็บตัวอย่างตามระดับความลึกที่ขุดลอกและตอกเสาเข็ม (ควรเก็บตัวอย่างพร้อมทำ Boring Test เพื่อประหยัดค่าใช้จ่าย) 
ประเมินการเปลี่ยนแปลงชายฝั่ง
-	เก็บตัวอย่างตามแนวชายฝั่ง


หมายเหตุ :  	ข้อมูลข้างต้นขึ้นอยู่กับวิจารณญาณของผู้เชี่ยวชาญแต่ละท่าน ดังนั้น จึงควรปรึกษาหารือกับผู้เชี่ยวชาญก่อนดำเนินการสำรวจ

2.3	ข้อมูลสภาพปัจจุบัน (ทุติยภูมิ)
	ลำดับ
	ข้อมูลที่ต้องการ
	รายละเอียดข้อมูล
	หน่วยงานที่เกี่ยวข้อง

	1
	แผนที่กรมอุทกศาสตร์ พร้อมถอดข้อมูลความลึกท้องน้ำ 
[image: ]
	-	หมายเลข 308 335 และ 335A (ฉบับล่าสุด)
	**	ข้อมูลที่ซื้อจะมีลักษณะเป็น 	Hard Copy (ขนาด A0) 	ต้องสแกนก่อนนำมาใช้งาน

	กรมอุทกศาสตร์ กองทัพเรือ

	2
	ระดับน้ำตรวจวัดรายชั่วโมง 
** 	สอบถามจำนวนปี/สถานีที่ต้องการจากผู้เชี่ยวชาญ
	-	สถานีที่อยู่ใกล้เคียงพื้นที่ศึกษา
	* สถานีอ่าวปอ
	* สถานีภูเก็ต
	* สถานีเกาะตะเภาน้อย
	กรมเจ้าท่า /
กรมอุทกศาสตร์

	3
	ระดับน้ำทำนาย 
** 	สอบถามจำนวนปี/สถานีที่ต้องการจากผู้เชี่ยวชาญ
	-	สถานีที่อยู่ใกล้เคียงพื้นที่ศึกษา
	* สถานีเกาะตะเภาน้อย
	  (ขอข้อมูลเป็น Excel File)
	กรมอุทกศาสตร์
(ใช้ระยะเวลา
ค่อนข้างนาน)

	4
	ข้อมูลลมราย 3 ชั่วโมง (ย้อนหลัง 30 ปี และรายปี)
** 	สอบถามจำนวนปี/สถานีที่ต้องการจากผู้เชี่ยวชาญ
	-	ความเร็วลม
- 	ทิศทางลม
- 	ผังลม (รายเดือน)
	กรมอุตุนิยมวิทยา

	5
	ข้อมูลแนวชายฝั่ง วิเคราะห์โดยวิธีการทางสารสนเทศภูมิศาสตร์
**	ผู้เชี่ยวชาญเป็นผู้กำหนดขอบเขตแนวชายฝั่งที่จะทำการศึกษา
	-	ภาพถ่ายทางอากาศ 4 ปี (พ.ศ. 2547, 2553, 2558 และ 2563) 
-	เปรียบเทียบการเปลี่ยนแปลงแนวเส้นตลิ่งเป็น 4 ช่วงปี ได้แก่ ระหว่างปี 2547 - 2553 (6 ปี), ระหว่างปี 2553 - 2558 (5 ปี), ระหว่างปี 2558 - 2563 (5 ปี), ระหว่างปี 2547 - 2563 (16 ปี)
	ฝ่าย GIS วิเคราะห์การเปลี่ยนแปลงฯ และส่งแนวเส้นชายฝั่งที่ได้จากการวิเคราะห์เป็นไฟล์ AutoCad พร้อมแสดงภาพถ่ายเป็นพื้นหลังให้ผู้เชี่ยวชาญ




	
คำสำคัญ (3 คำ): ระดับน้ำ, กระแสน้ำ, คลื่น



										วัน/เดือน/ปี




	1	บริษัท คอนซัลแทนท์ ออฟ เทคโนโลยี จำกัด (COT)

